– Мы з жонкай даўно ўжо на пенсіі, колькі сябе помнім, сябруем, з раённай газетай. Ніколі не было такога, каб забыліся аформіць падпіску на “Працоўную славу”. Заўсёды з нецярпеннем чакаем кожнага новага нумара, чытаем усё па парадку ад першай да апошняй старонкі, а пасля абмяркоўваем атрыманую інфармацыю. Калі наведваюцца дзеці, якія даўно жывуць у Мінску, то і яны стараюцца скарыстаць магчымасць пагартаць старонкі роднага з дзяцінства выдання. Прыемна бачыць у газеце знаёмыя твары, чытаць пра тых, з кім жывеш побач. Мне і самому прыходзілася неаднаразова звяртацца ў рэдакцыю, каб павіншаваць блізкіх людзей альбо выказаць спачуванне ад настаўнікаў-пенсіянераў Яршэвіцкай школы. І ў горы, і ў радасці раёнка заўсёды разам з намі.